আলাওল
কবি আলাওলের জন্ম ফতেহাবাদ, যা বর্তমান মাদারিপুর জেলার জালালপুরে অবস্থিত, সম্ভবত জন্ম ১৫৯৭ সালে, আর মৃত্যু ১৬৭৩ সালে। তাঁর জীবনের অধিকাংশ সময় কেটেছে আরাকানে।আরাকানের রাজার অশ্বারোহী সেনাবাহিনীতে ভর্তি হন। তাঁর কাব্যপ্রতিভার পরিচয় পাওয়া গেলে একসময় তিনি হয়ে পড়েন রাজসভার কবি। তাঁকে কাব্যচর্চায় বিশেষভাবে উৎসাহিত করেন রাজার একজন প্রধান কর্মচারী মাগন ঠাকুর।
মঙ্গল চাঁদ
মঙ্গল চাঁদ (১৬২৫ - ১৭০০) বাংলা সাহিত্যের মধ্যযুগের একজন উল্লেখযোগ্য বাঙালি কবি। তিনি সতের শতকের মুসলিম সাহিত্যিক ছিলেন। তিনি ত্রিপুরা অঞ্চলের বলে ধারণা করা হয়। এখন পর্যন্ত তাঁর একটি মাত্র কাব্যগ্রন্থ পাওয়া গেছে। গ্রন্থটি হল "শাহজালাল-মধুমালা"।